Pysäköintialue

pienoiskuva|100px|Pysäköintimittari, jolla veloitetaan pysäköintimaksu Saksan Hannoverissa.
Pysäköintialue eli paikoitusalue (puhekielessä myös ”parkkipaikka”) on lähes kaikkien palveluiden yhteydessä sijaitseva alue, joka on tarkoitettu ajoneuvojen pysäköintiin. Pysäköintialue on usein  asfalttipäällysteinen ja tavallisesti myös jaettu pysäköintiruuduiksi päällysteeseen merkityillä viivoilla. Tavanomaisesti pysäköintipaikat on tiemerkintöjen lisäksi osoitettu liikennemerkein. Pysäköintialueella ajoneuvon saa pysäköidä vain merkityile paikoille.https://www.finlex.fi/fi/laki/ajantasa/2018/20180729 Tieliikennelaki 38 § 7 mom 

Yleensä osa sisäänkäyntiä lähimpänä olevista pysäköintiruuduista on varattu liikkumisesteisille. Suomessa Liikenne- ja viestintävirasto myöntää liikkumisesteiselle henkilölle pysäköintitunnuksen, joka oikeuttaa pysäköimään yleisillä alueilla muun muassa liikkumisesteisten pysäköintipaikalle.https://www.traficom.fi/fi/asioi-kanssamme/liikkumisesteisen-pysakointitunnuksen-ja-verovapautuksen-hakeminenhttps://www.invalidiliitto.fi/vammaisuus/liikkumisen-tuen-palvelut/pysakointi

Yleiset ja yksityiset pysäköintialueet
Pysäköintipaikoille saa pysäköidä vain rajoitetuksi ajaksi, kuten kahdeksi tunniksi, ja yleisille pysäköintipaikoille yleensä korkeintaan 24 tunniksi. Mikäli pysäköi autonsa omalle paikalleen esimerkiksi kerrostaloasuntonsa pysäköintipaikalle, auto saa olla pysäköitynä rajoittamattoman ajan. Myös joillakin kansainvälisillä alueilla, kuten lentoasemilla, satamissa ja rautatieasemilla on pitkäaikainen pysäköintioikeus. Tällainen on kuitenkin yleensä vain kansainvälisen alueen lähialueilla sijaitsevissa yrityksissä, kuten huoltoasemilla, kioskeilla tai kaupoilla, joissa on useamman päivän maksuton pysäköinti.

Maksulliset pysäköintialueet
Suurkaupunkien keskustassa ja lentoasemien ja satamien omistamilla paikoitusalueilla on yleensä tulojen lisäämiseksi maksulliset pysäköintipaikat. Maksulliselle paikalle saa jättää autonsa maksua vastaan, ja maksu suoritetaan yleensä lähistöllä sijaitsevaan automaattiin. Rahalla saa pysäköintilipukkeen, joka joko jätetään auton tuulilasin taakse näkyville, tai otetaan mukaan ja jätetään autoon pysäköintikiekko, joka näyttää paljonko aikaa on tilattu ja milloin. Maksullisillakin paikoilla pysäköintiaikaa voidaan rajoittaa. Tällöin liikennemerkin lisäkilvessä ilmoitetaan enimmäispysäköintiaika, jonka ylittämisestä seuraa pysäköintivirhemaksu. Jos enimmäisaikaa ei ole ilmoitettu, saa paikalla maksun suoritettuaan pitää autoaan niin kauan kuin haluaa.

Pysäköintihallit
pienoiskuva|Maanalainen pysäköintihalli Kivisydän Oulussa.

Koska kaupungeissa ulkosalla ei koskaan ole loputtomasti tilaa autoille, on jouduttu rakentamaan erillisiä halleja. Pysäköintihalleissa on runsaasti tilaa autoille, ja ne voivat olla monikerroksisia rakennuksia tai rakennettu maan alle, tai molempia. Pysäköintihalleja on suurten ostoskeskusten yhteydessä, kaupunkien keskustoissa ja missä vain, missä maantasopysäköinti veisi liikaa tilaa. Useimmiten pysäköintihallissa pysäköiminen on maksullista.

Lähteet

 Aiheesta muualla 

alue
Luokka:Liikennesuunnittelu